**Gordana Hajduković -** violina **-** rođena je u Zrenjaninu. Pohađala je Školu za muzičke talente u Ćupriji u klasi Đerđa Zazrovićа. Posle završetka srednje škole odlazi na studije u Moskvu na Muzičku akademiju „Gnjesini“ u klasi H. S. Ahtjamova. Diplomirala je na Akademiji umetnosti u Novom Sadu u klasi Irene Jašvili, a magistraturu završila na Univerzitetu „Viktorija“ u Viktoriji (Britanska Kolumbija, Kanada) u klasi S. Stanis i Nensi Di Novo. Usavršavala se kod En Eliot-Goldsmit, Grigorija Žislina, Igora Ozime i Pinкasa Cukermana. Dobitnik je više saveznih i pokrajinskih nagrada. Kao solista, koncertmajstor i kamerni muzičar nastupala je u mnogim gradovima Srbije, Rusije, Španije i Kanade. Stalni je član Vojvođanskog simfonijskog orkestra i koncertmajstor kamernog orkestra „Orfelin“ iz Novog Sada. Sa violončelistkinjom Hildom Sečenji i pijanistom Filipom Milisavljevićem, 2013. osniva klavirski trio „2+1“. Zaposlena je na Akademiji umetnosti u Novom Sadu u svojstvu samostalnog stručnog saradnika na predmetu violina.